**Sekolah Menengah Sains Sultan Haji Ahmad Shah (SEMSAS)** merupakan sebuah sekolah berasrama penuh di Kuantan, Pahang.

Sejarah
-------

Sekolah Menengah Sains Sultan Haji Ahmad Shah (SEMSAS) terletak di Km 12 Jalan Gambang, Kuantan, Pahang merupakan salah sebuah Sekolah Berasrama Penuh di Malaysia. Nama asal sekolah ini ialah Sekolah Menengah Sains Pahang.

Pada peringkat awal penubuhannya, sekolah ini menumpang sementara di bangunan Sekolah Menengah Abu Bakar, Temerloh. Kumpulan pertama ialah 11 orang guru 3 orang kakitangan dan pelajar tingkatan satu seramai 219 orang (terdiri dari pelajar aliran Melayu dan aliran Inggeris). Pengetua pertamanya ialah Encik Abdul Rahim bin Abdul Hamid. Beliau merupakan pengetua paling lama bertugas di sekolah ini iaitu dari 16 Disember 1972 hingga 31 Disember 1982. Sekolah ini telah berpindah ke bangunan kekalnya di Kuantan pada 8 Januari 1974. Pada tahun berkenaan pengambilan pelajar tingkatan empat dimulakan. Pembukaan sekolah ini telah dilakukan oleh KDYMM Sultan Haji Ahmad Shah Al Musta’in Billah Ibni Almarhum Sultan Abu Bakar Ri’ayatuddin Al Muadzam Shah, Sultan Pahang pada 22 Julai 1976. Sempena perasmiannya, nama sekolah ini telah ditukar kepada Sekolah Menengah Sains Sultan Haji Ahmad Shah, Kuantan, Pahang.

Matlamat utama penubuhan sekolah ini ialah untuk menempatkan para pelajar  lulusan peringkat sekolah rendah dari luar bandar mempelajari mata pelajaran sains  dengan kemudahan yang serba lengkap. Dengan kawasan seluas 18 ekar  serta pelbagai kemudahan  fizikal, disamping pembangunan dan pengubahsuaian yang dilakukan dari semasa ke semasa, sekolah ini telah dapat meningkatkan mutu pencapaian seluruh pelajarnya dalam bidang kurikulum, kokurikulum dan sahsiah.

SEMSAS ssentiasa peka dan prihatin terhadap sebarang usaha untuk menjadikannya pusat pendidikan yang unggul  bukan sahaja di pantai  timur malah di peringkat kebangsaan. Bagi memastikan cita-cita dan matlamat untuk melahirkan pelajar yang berketrampilan dari segi jasmani, emosi, rohani dan intelek akan terlaksana, SEMSAS dengan kerjasama semua pihak sentiasa menganalisis dan mengkaji program-program yang direncana supaya dapat menjana hasil optimum.

Sejajar dengan perkembangan semasa, Semsas telah menjadi sebuah SEKOLAH BESTARI mulai 1 Januari 1999 dan SEKOLAH KLUSTER KECEMERLANGAN pada tahun 2012.

Falsafah
--------

Pendidikan di Sekolah Menengah Sains Sultan Haji Ahmad Shah (SEMSAS) adalah suatu usaha berterusan bagi menyediakan suasana persekolahan dan pembelajaran yang terancang, terkawal dan sempurna untuk memupuk dan memperkembangkan kebolehan pelajar-pelajar yang berpotensi ke arah kecemerlangan sebagai insan dan warganegara yang seimbang dan bertanggungjawab terhadap tuntutan agama bangsa dan negara.

Lagu Sekolah
------------

Inilah sekolah kami

Yang kami sanjungi

Budi dan ajaran guru

Mendidik dan membantu

Belajarlah tugas kita

Supaya berjaya

Taat pada ibu bapa

Itu kewajipan kita

Sukan dan permainan

Kita sama jayakan

Rukun negara kita

Pastilah diamalkan 

Baktimu dalam ingatan Hingga akhir masa

Sekolah Menengah Sains Sultan Haji Ahmad Shah

Lambangnya hidup berjasa

(Lagu ciptaan : Encik Murad Hamid, Guru Muzik Semsas 1975)

EXSAS
-----

BEKAS PELAJAR SEMSAS / EX-STUDENTS SEMSAS ASSOCIATION (EXSAS) telah didaftar pada 27 Februari 1998 dengan salah satu tujuannya adalah untuk mengeratkan jalinan hubungan baik antara ahli terdiri daripada semua bekas pelajar SEKOLAH MENENGAH SAINS SULTAN HAJI AHMAD SHAH (SEMSAS) selain daripada membantu SEMSAS.

Penubuhan Persatuan Bekas Pelajar Semsas atau EXSAS telah bermula sejak tahun 1997, dimana mesyuarat penubuhan pertama telah diadakan pada 27hb. September 1997 di Hotel MS Garden, Kuantan. Antara perkara yang dibincangkan ialah cadangan senarai penuh ahli jawatankuasa penaja dan cadangan undang-undang tubuh persatuan. 

Akhirnya pada 3 April 1998, mesyuarat pertama ahli jawatankuasa penaja telah diadakan dan senarai penuh jawatankuasa penaja telah dapat dibentuk.

Dato' Mustafa Mohd Khalid merupakan Pengerusi Ahli Jawatankuasa Penaja dan sekaligus telah dilantik sebagai Presiden pada AGM pertama pada tahun 1998. Beliau telah berkhidmat dari tahun 1998 sehingga 2003.

2023 merupakan tahun yang bersejarah buat SM Sains Sultan Haji Ahmad Shah (SEMSAS) dan juga Persatuan Bekas Pelajar SEMSAS (EXSAS) dimana SEMSAS akan menyambut ulang tahun yang ke 50 (Jubli Emas) manakala EXSAS akan turut menyambut ulang tahun penubuhan yang ke 25 (Jubli Perak).

Antara EXSAS:

•Azlan Sani Zawawi - Aktivis keselamatan jalan raya

•Fahmi Reza - Aktivis Seni

• Aminuddin Yahaya - Presiden Ikatan Muslimin Malaysia

Pautan luar
-----------

* Laman web SEMSAS
* Laman web SEMSAS v2
* Laman web SEMSAS v3
* Instagram Sekolah Menengah Sains Sultan Haji Ahmad Shah (SEMSAS)
* Facebook Sekolah Menengah Sains Sultan Haji Ahmad Shah (SEMSAS)
* Facebook Sekolah Menengah Sains Sultan Haji Ahmad Shah (SEMSAS)
* Laman sesawang bekas pelajar SEMSAS (dikenali sebagai Exsas)

| * l
* b
* s
Sekolah Berasrama Penuh (SBP) frames |
| --- |
| Zon Utara | Sekolah Menengah Sains Tuanku Syed Putra • Sekolah Menengah Sains Kubang Pasu • Sekolah Berasrama Penuh Integrasi Kubang Pasu • Sekolah Menengah Sultan Abdul Halim • Sekolah Menengah Sains Pokok Sena • Sekolah Menengah Sains Sultan Mohamad Jiwa • Sekolah Menengah Sains Kepala Batas • Kolej Melayu Kuala Kangsar • Sekolah Menengah Sains Bagan Datoh • Sekolah Menengah Sains Teluk Intan • Sekolah Menengah Sains Tapah • Sekolah Menengah Sains Raja Tun Azlan Shah • Sekolah Tuanku Abdul Rahman • Sekolah Menengah Sains Tun Syed Sheh Shahabudin • Sekolah Berasrama Penuh Integrasi Gopeng • |
| Zon Tengah | Sekolah Menengah Sains Alam Shah • Sekolah Sultan Alam Shah • Kolej Islam Sultan Alam Shah • Sekolah Seri Puteri • Sekolah Menengah Sains Seri Puteri • Sekolah Menengah Agama Persekutuan Kajang • Sekolah Menengah Sains Kuala Selangor • Sekolah Menengah Sains Hulu Selangor • Sekolah Menengah Sains Selangor • Sekolah Berasrama Penuh Integrasi Gombak • Sekolah Berasrama Penuh Integrasi Rawang • Sekolah Berasrama Penuh Integrasi Sabak Bernam • Sekolah Menengah Sains Banting • Maktab Tentera Diraja • |
| Zon Timur | Sekolah Sains Sultan Haji Ahmad Shah Pekan • Sekolah Menengah Sains Machang • Sekolah Menengah Sains Pasir Puteh • Sekolah Menengah Sains Tengku Muhammad Faris Petra • Sekolah Berasrama Penuh Integrasi Batu Rakit • Sekolah Menengah Sains Hulu Terengganu • Sekolah Menengah Sains Kuala Terengganu • Sekolah Menengah Sains Dungun • Sekolah Menengah Sains Sultan Mahmud • Sekolah Berasrama Penuh Integrasi Kuantan • Sekolah Berasrama Penuh Integrasi Temerloh • Sekolah Berasrama Penuh Integrasi Tun Abdul Razak • Sekolah Menengah Sains Sultan Haji Ahmad Shah • Sekolah Menengah Sains Tengku Abdullah Raub • Sekolah Menengah Agama Persekutuan Bentong • Sekolah Menengah Sains Jeli • Sekolah Menengah Sains Gua Musang • |
| Zon Selatan | Sekolah Menengah Sains Tuanku Munawir • Sekolah Menengah Agama Persekutuan Labu • Kolej Tunku Kurshiah • Sekolah Datuk Abdul Razak • Sekolah Menengah Sains Tuanku Jaafar • Sekolah Tun Fatimah • Sekolah Berasrama Penuh Integrasi Jempol • Sekolah Menengah Sains Johor • Sekolah Menengah Sains Sultan Iskandar • Sekolah Menengah Sains Kota Tinggi • Sekolah Menengah Sains Muar • Sekolah Menengah Sains Muzaffar Syah • Sekolah Berasrama Penuh Integrasi Selandar • Sekolah Menengah Sains Rembau • Sekolah Menengah Sains Batu Pahat • Sekolah Menengah Sains Sembrong • Sekolah Menengah Sains Perempuan Seremban • |
| Zon SQL | Sekolah Menengah Sains Sabah • Sekolah Menengah Sains Kuching • Sekolah Menengah Sains Labuan • Sekolah Menengah Sains Lahad Datu • Sekolah Menengah Sains Miri • Sekolah Menengah Sains Kuching Utara • |